

 **REPUBLIKA HRVATSKA
KRAPINSKO-ZAGORSKA ŽUPANIJA**

 **ŽUPAN**

KLASA:320-01/22-01/11

URBROJ: 2140-02-22-2

Krapina, 03. veljače 2022.

Na temelju članka 23. Uredbe o kriterijima, mjerilima i postupcima financiranja i ugovaranja programa i projekata od interesa za opće dobro koje provode udruge („Narodne novine“ br. 26/15 i 37/21), Pravilnika o financiranju programa i projekata od interesa za opće dobro koje provode udruge na području Krapinsko-zagorske županije („Službeni glasnik Krapinsko-zagorske županije“, broj 30A/15 i 56A/21), Odluke o načinu raspodjele sredstava namijenjenih financiranju programa i projekata poljoprivrednih udruga Krapinsko-zagorske županije u 2022. godini, KLASA:320-01/22-01/03, URBROJ:2140-02-22-2 od 20.siječnja 2022. godine i članka 32. Statuta Krapinsko-zagorske županije („Službeni glasnik Krapinsko-zagorske županije“, broj 13/01, 05/06, 14/09, 11/13, 26/13, 13/18 i 5/20, 19/21 i 15/21.-pročišćeni tekst) župan Krapinsko-zagorske županije raspisuje

**JAVNI NATJEČAJ**

 **za financiranje programa i projekata poljoprivrednih udruga Krapinsko-zagorske županije u 2022. godini**

**1**. **Predmet Javnog natječaja** je podnošenje prijava za financiranje programa i projekata poljoprivrednih udruga s ciljem unapređenja poljoprivredne proizvodnje, prerade i trženja poljoprivrednih proizvoda kroz stjecanje novih znanja, promociju i trženje poljoprivrednih proizvoda i njihovih prerađevina te registraciju robnih marki.

**2.** **Prihvatljivim prijaviteljima smatrat će se udruga** koja udovoljava sljedećim općim

 uvjetima:

* udruga je upisana u Registar udruga i djeluje najmanje šest mjeseci u području u kojem prijavljuje program/projekt, zaključno s danom objave Javnog natječaja;
* udruga ima registrirano sjedište na području Krapinsko-zagorske županije;
* udruga je upisana u Registar neprofitnih organizacija i transparentno vodi financijsko poslovanje u skladu s propisima o računovodstvu neprofitnih organizacija;
* udruga je uskladila svoj statut s odredbama Zakona o udrugama, a sukladno uvidu u Registar udruga da je osoba ovlaštena za zastupanje udruge u mandatu;
* udruga je ispunila ugovorene obveze preuzete temeljem prijašnjih ugovora o dodjeli sredstava prema Krapinsko-zagorskoj županiji te svim drugim davateljima financijskih sredstava iz javnih izvora;
* udruga ispunjava obveze plaćanja doprinosa za mirovinsko i zdravstveno osiguranje i plaćanja poreza te drugih davanja prema državnom proračunu i proračunima jedinica lokalne samouprave;
* protiv osobe ovlaštene za zastupanje udruge i voditelja programa ili projekta ne vodi se kazneni postupak i nisu pravomoćno osuđeni za prekršaj određen člankom 48. stavkom 2. alinejom c), odnosno pravomoćno osuđeni za počinjenje kaznenog djela određenog člankom 48. stavkom 2. alinejom d) Uredbe o kriterijima, mjerilima i postupcima financiranja i ugovaranja programa i projekata od interesa za opće dobro koje provode udruge (Narodne novine, broj 26/15 i 37/21);
* udruga ima općim aktom uspostavljen model dobrog financijskog upravljanja i kontrole te način sprječavanja sukoba interesa pri raspolaganju javnim sredstvima, prikladan način javnog objavljivanja programskog i financijskog izvještaja o radu za proteklu godinu (na mrežnim stranicama udruge ili drugi odgovarajući način), odgovarajuće organizacijske kapacitete i ljudske resurse za provedbu programa ili projekta;
* udruga ima usvojen Financijski plan i Program rada udruge za 2022. godinu;
* udruga je osigurala organizacijske, ljudske, prostorne i djelomično financijske resurse za obavljanje djelatnosti sukladno Financijskom planu i Programu rada udruge;
* udruga nije u stečajnom postupku, postupku gašenja, postupku prisilne naplate ili u postupku likvidacije.

 **3. Prihvatljive aktivnosti su**:

1. Organiziranje i sudjelovanje na tečajevima i osposobljavanjima za bavljenje poljoprivrednom proizvodnjom, preradom te stavljanjem poljoprivrednih proizvoda na tržište,
2. Organizacija i sudjelovanje na izložbama i sajmovima,
3. Registracija robnih marki,
4. Promocija poljoprivrednih proizvoda.

Porez na dodanu vrijednost (PDV) nije prihvatljiv za financiranje kod korisnika koji je porezni obveznik upisan u registar obveznika PDV-a te ima pravo na odbitak PDV-a.

Aktivnosti moraju biti u skladu s poljoprivrednom proizvodnjom koju vrše članovi udruge te moraju biti predviđene Programom rada udruge za 2022. godinu.

Ovim Javnim natječajem financiraju se programi/projekti čija provedba traje najviše 12 mjeseci. Početkom provedbe programa/projekta smatra se dan potpisivanja ugovora o dodjeli financijskih sredstava za provedbu programa/projekta.

Prihvatljivi za financiranje su i programi/projekti čija provedba započinje prije potpisivanja ugovora o dodjeli financijskih sredstava za provedbu programa/projekta, no najranije 1. siječnja 2022. godine. U ovom slučaju prihvatljivo razdoblje provedbe od najviše 12 mjeseci računa se od dana početka provedbe programa/projekta.

**4. Kriteriji za odabir** detaljno su opisani u Uputama za prijavitelje na Javni natječaj za financiranje programa i projekata poljoprivrednih udruga Krapinsko-zagorske županije u 2022. godini.

**5. Vrijednost natječaja**

Za financiranje programa/projekata u okviru ovog Javnog natječaja raspoloživ je iznos od 100.000,00 kuna. Potpora se dodjeljuje u obliku bespovratnih financijskih sredstava za provođenje prihvatljivih aktivnosti navedenih u prijavi na Javni natječaj.

Visina potpore po korisniku iznosi do 15.000,00 kuna, a maksimalno do 75% od ukupno prihvatljivih aktivnosti.

**6. Prijavitelj je prilikom predaje prijave dužan dostaviti:**

1. Obrazac A2: OBRAZAC ZA PRIJAVU PROGRAMA/PROJEKTA – vlastoručno potpisan i ovjeren pečatom od strane osobe ovlaštene za zastupanje udruge i voditelja programa/projekta - 1 primjerak u elektroničkom obliku u PDF formatu koji sadrži:
	1. Osnovne podatke o podnositelju prijave programa/projekta
	2. Osnovne podatke o programu/projektu
	3. Kontrolnu listu.
2. Obrazac A3: OBRAZAC PRORAČUNA PROGRAMA/PROJEKTA vlastoručno potpisan i ovjeren pečatom od strane osobe ovlaštene za zastupanje udruge i voditelja programa/projekta - 1 primjerak u elektroničkom obliku u Excel formatu.
3. Obrazac A4: IZJAVA PRIJAVITELJA o zadovoljavanju uvjeta Javnog natječaja - vlastoručno potpisana i ovjerena pečatom od strane osobe ovlaštene za zastupanje udruge - 1 primjerak u elektroničkom obliku u PDF formatu.
4. PONUDE, UGOVORI I RAČUNI s dokazom o plaćanju u elektroničkom obliku u PDF formatu.
5. Obrazac A5: IZJAVA O PARTNERSTVU NA PROGRAMU/PROJEKTU –- vlastoručno potpisana i ovjerena pečatom od svih partnera u programu/projektu - 1 primjerak u elektroničkom obliku u PDF formatu.
6. IZVJEŠĆE O ORGANIZIRANOM VOLONTIRANJU prema nadležnom ministarstvu za 2021. godinu (ispis izvješća – potpisanog i ovjerenog) dostavljaju samo prijavitelji koji su u 2021. godini provodili organizirano volontiranje- 1 primjerak u elektroničkom obliku u PDF formatu.
7. **Rok za podnošenje** prijedloga programa i projekata započinje 03. veljače 2022. godine, a završava 07. ožujka 2022. godine.
8. **Način prijave**

Obrasci koji su sastavni dio natječajne dokumentacije popunjavaju se putem računala.

Prijave se šalju na propisanim obrascima u okviru ovog Javnog natječaja isključivo u elektroničkom obliku putem online servisa *ePrijava* Krapinsko-zagorske županije.Obrasci su dostupni za preuzimanje u online servisu *ePrijava* <https://eprijava.kzz.hr/> ili preko poveznice sa službene mrežne stranice Krapinsko-zagorske županije gdje je objavljen Javni poziv s cjelokupnom dokumentacijom: https://www.kzz.hr/natjecaj-financiranje-programa-poljo-udruga-2022.

Prijavitelj je prilikom predaje prijave dužan komplet dokumentacije, koji se sastoji od dokumenata iz točke 6., alineja 1. do 6. podnijeti isključivo u elektroničkom obliku putem online servisa *ePrijava* (<https://eprijava.kzz.hr/>) Krapinsko-zagorske županije u roku prihvatljivom za podnošenje prijava.

Dokumenti u elektroničkom obliku dostavljeni putem online servisa *ePrijava* (<https://eprijava.kzz.hr/>) MORAJU biti učitani u online servis *ePrijava* u PDF obliku, tj. ispunjeni na računalu, potpisani i ovjereni pečatom (kada je primjenjivo), te zatim skenirani u PDF obliku (izuzev Obrasca A3: OBRAZAC PRORAČUNA PROGRAMA/PROJEKTA koji je u Excel formatu) i kao takvi učitani u online servis *ePrijava*. Na obrascima obavezno mora biti naznačen datum i mjesto popunjavanja.

Dokumenti iz točke 6., alineja 1. do 6. moraju biti skenirani kao zasebni dokumenti.

Napomena: ako dokument ima više stranica, mora biti dostavljen (učitan u online servis *ePrijava*) u skeniranom obliku kao jedinstveni dokument, a ne svaka stranica posebno.

Prijave poslane izvan roka prihvatljivog za predaju prijava neće se razmatrati, kao niti prijave koje nisu dostavljene putem online servisa *ePrijava*, tj. nije prihvatljivo podnositi prijave putem elektroničke pošte na adresu poljoprivreda@kzz.hr, niti u tiskanom obliku putem redovite pošte.

Prijave moraju biti dostavljene unutar prihvatljivog roka za podnošenje prijava, tj. od dana objave Javnog natječaja do najkasnije zadnjeg dana roka za zaprimanje **07. ožujka 2022. do 24:00 sata**.

Poveznica <https://eprijava.kzz.hr/> za pristup online servisu *ePrijava* nalazi se na službenim mrežnim stranicama Krapinsko-zagorske županije <https://www.kzz.hr/>: na naslovnoj stranici (lijevo) u rubrici Kontakt – Online prijave na natječaje ili na naslovnoj stranici (desno) među plavo istaknutim menijima *ePrijava* – online prijave na natječaje.

Kako bi mogao koristiti online servis *ePrijava*, svaki prijavitelj mora se prethodno registrirati. Naknadno pristupanje online servisu *ePrijava* moguće je s kreiranim korisničkim imenom i lozinkom.

Nakon registracije i prijave u online servis *ePrijava*, prijavitelj odabire i otvara pripadajući Javni natječaj na koji podnosi prijavu, te može preuzeti dokumentaciju koja je sastavni dio kompleta prijave programa/projekta. Također, obrasci u okviru ovog Javnog natječaja mogu se preuzeti i preko poveznice: https://www.kzz.hr/natjecaj-financiranje-programa-poljo-udruga-2022. bez prethodne registracije u online servis *ePrijava*. No, za podnošenje prijave kroz online servis *ePrijava* registracija je obavezna.

Popunjene obrasce putem računala, te ovjerene potpisom i pečatom (kada je primjenjivo), prijavitelj zatim skenirane u PDF obliku učitava u online servis *ePrijava* u koji se prethodno prijavio s kreiranim korisničkim imenom i lozinkom u postupku registracije.

Prijava se smatra predanom tek kada je prijavitelj u online servisu *ePrijava* odabrao opciju *Pošalji zahtjev* i povratno primio automatski odgovor o zaprimljenoj prijavi**.**

1. **Završne odredbe**

Sva pitanja vezana uz prijavu programa/projekta koja se odnose na uvjete ili priložene obrasce ovog Javnog poziva mogu se postaviti putem elektroničke pošte na e-mail adresu: poljoprivreda@kzz.hr, najkasnije do 22. veljače 2022. godine.

U cilju jednakog tretmana svih prijavitelja, pitanja i odgovori bit će objavljeni na mrežnim stranicama Krapinsko-zagorske županije najkasnije do 25. veljače 2022. godine.

Samo odgovori dobiveni službenim, pisanim putem i objavljeni na mrežnim stranicama Krapinsko-zagorske županije smatraju se službenim.

 **ŽUPAN**

 Željko Kolar